## MUNICIPIUL CRAIOVA

## CONSILIUL LOCAL AL MUNICIPIULUI CRAIOVA

### HOTĂRÂREA NR.125

### privindmodificarea Hotărârii Consiliului Local al Municipiului Craiova nr.473/2019 referitoare la stabilirea şi aprobarea impozitelor şi taxelor locale, pentru anul 2020

Consiliul Local al Municipiului Craiova, întrunit în şedinţa ordinară din data de 26.03.2020;

Având în vedere referatul de aprobare nr.51241/2020, raportul nr.51332/2020 al Direcţiei Impozite și Taxe şiraportul de avizare nr.51405/2020 al Direcţiei Juridice, Asistenţă de Specialiateşi Contencios Administrativ prin care se propune modificarea Hotărârii Consiliului Local al Municipiului Craiova nr.473/2019 referitoare la stabilirea şi aprobarea impozitelor şi taxelor locale, pentru anul 2020 și avizele nr.120/2020 al Comisiei III-Servicii Publice, Liberă Iniţiativă şi Relaţii Internaţionale, nr.126/2020 al Comisiei V-Juridică, Administraţie Publică şi Drepturi Cetăţeneşti și nr.128/2020 al Comisiei I-Buget Finanţe, Studii, Prognoze şi Administrarea domeniului;

În conformitate cu prevederileart.V din Ordonanţa de Urgenţă a Guvernului nr.29/2020 privind unele măsuri economice şi fiscal-bugetareşi Legii nr.227/2015 privind Codul fiscal, cu modificările şi completările ulterioare;

În temeiul art.129 alin.2 lit.b coroborate cu alin.4 lit.c, art.139 alin.3 lit.c, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ;

**HOTĂRĂŞTE:**

**Art.1.**Se aprobă modificarea art.12, art.13 şi art.14 din HotărâreaConsiliului Local al Municipiului Craiova nr.473/2019, şi vor avea următorul conţinut:

„**Art.12.**Se aprobă acordarea unei bonificaţii de 10%, pentru plata cu anticipaţie a impozitului pe clădiri, datorat pentru întregul an de către contribuabili, până la data de 30 iunie 2020.

**Art.13.** Se aprobă acordarea unei bonificaţii de 10%, pentru plata cu anticipaţie a impozitului pe teren, datorat pentru întregul an de către contribuabili, până la data de 30 iunie 2020.

**Art.14.** Se aprobă acordarea unei bonificaţii de 10%, pentru plata cu anticipaţie a impozitului pe mijloacele de transport, datorat pentru întregul an de către contribuabili, până la data de 30 iunie 2020.”

**Art.2.**Primarul Municipiului Craiova prin aparatul de specialitate: ServiciulAdministraţie Publică Locală şi Direcţia Impozite şi Taxe vor aduce la îndeplinire prevederile prezentei hotărâri.

|  |  |
| --- | --- |
| **PREȘEDINTE DE ȘEDINȚĂ,** | **CONTRASEMNEAZĂ,** |
| |  | | --- | |  | | **Stelian BĂRĂGAN** | | **SECRETAR GENERAL,**  **Nicoleta MIULESCU** |